Politiet stoppet svensk-norsk supporterslåsskamp
– Vi hadde fått informasjon fra norsk politi om at en gjeng risikosupportere som støtter Vålerenga skulle møte en gruppe som støtter Djurgården fra Stockholm til en slåsskamp, forteller vakthavende i Värmland-politiet, Eva Högfeldt, til VG. Ifølge Högfeldt tilhørte nordmennene grupperingen Isko Boys. Pubeier: - Bare flaks at ikke flere døde her i helgen Hun forteller at informasjonen svensk politi gikk ut på at nordmennene skulle reise i to timer og svenskene skulle reise i fire.– Det gjorde at vi kom frem til at møtestedet måtte være i Årjäng. Og ganske riktig - i 11-tiden i formiddag passerte en minibuss og to personbiler grensen ved Örje. Vi stoppet dem i Töcksfors, sier Högfeldt. Svensk forsker om supporterbråk: – Det er for små forhold i Norge – De hadde håndleddsbeskyttere og bandasje til å legge rundt knokene, men de hadde ingen våpen. Hun forteller at de 18 karene ble eksortert tilbake over grensen av svensk politi. Les og se video: Massivt gateslagsmål i Polen før hatkamp – Hvor vanlig er det at norske og svenske fotballpøbler møtes til slåsskamp? – Det har jeg aldri hørt om før, så kanskje det er nye triveligheter på gang, sier Högfeldt ironisk.Avtalte slåsskamper mellom norske grupper av voldelige fotballsupportere, eller såkalte casuals, skjedde hyppigere i Norge for noen år tilbake, enn det gjør i dag. I fjor skjedde imidlertid det foreløpig største gjengoppgjøret mellom LSK- og VIF-sympatisører i forbindelse med en innebandykamp i Skedsmohallen. – Det viser at fotballen er helt underordnet for mange. Til sammen ble 30-40 stykker fra begge grupperingene bortvist, sa politiførstebetjent Gjermund Thoresen i fjor sommer, da VG omtalte hvordan politiet på Romerike gikk i strupen på miljøet. I mai i fjor ble 23 personer arrestert etter et casuals-masseslagsmål i Bergen. Senest i november eskorterte politiet vekk en minibuss med Brann-casuals i Haugesund.I politiet har det vært en reell frykt for at slåsskampene kan ende med supporterdødsfall, slik som skjedde i forbindelse med serieåpningen mellom Helsingborg og Djurgården i Sverige i år. Fenomenet «casuals» har vært, og er, langt mer utbredt i Sverige enn i Norge.
Utstyrt med håndleddsbeskyttere og bandasjer ble 18 norske fotballpøbler lørdag stoppet like over grensen til Sverige.